Diari Oficial de la Generalitat Valenciana


Sumari del DOGV 5155, del 15-12-2005 (2005/13736)

ORDE de 7 de desembre de 2005, de la Conselleria d'Agricultura, Pesca i Alimentació, per la qual s'establixen les bases que regulen la concessió de les ajudes per a les agrupacions de tractaments integrats en agricultura (ATRIA) i les quanties màximes per a l'any 2005.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5155

Data del DOGV
:   15-12-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/13336


Data del document
:   07-12-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * tractament fitosanitari
    * suport econòmic
    * ajuda pública
    * ajuda a l'agricultura
    * agrupació de productors agraris
    * producte fitosanitari
    * fruticultura
    * malaltia vegetal

ORDE de 7 de desembre de 2005, de la Conselleria d'Agricultura, Pesca i Alimentació, per la qual s'establixen les bases que regulen la concessió de les ajudes per a les agrupacions de tractaments integrats en agricultura (ATRIA) i les quanties màximes per a l'any 2005. [2005/X13734]
  
Les subvencions per a la promoció de la lluita integrada a través de les agrupacions de tractaments integrats en agricultura (ATRIA) van ser establides per l'Orde de 15 de novembre de 1989, del Ministeri d'Agricultura Pesca i Alimentació, i per l'orde comunicada de 22 d'abril de 1993, en què es fixaven els auxilis econòmics a càrrec d'este ministeri. Correspon a la Comunitat Valenciana la gestió dels fons que financen les ajudes esmentades. D'altra banda, l'entrada en vigor de la Llei 38/2003, de 17 de novembre, General de Subvencions, fa necessari que s'adapten a esta les normes que regulaven les ajudes respecte al procediment de concessió.
  
Per això, a la vista de la proposta del director general d'Investigació i Innovació Agrària i Ramaderia, en exercici de les funcions que tinc atribuïdes,
  
ORDENE
  
Article 1. Objecte
  
La present orde té com a objecte aplicar, en l'àmbit de la Comunitat Autònoma Valenciana, les ajudes previstes en l'Orde de 17 de novembre de 1989, per la qual s'establix un programa de promoció de la lluita integrada contra les plagues dels diferents cultius a través de les agrupacions per a tractaments en agricultura (ATRIA).
  
Article 2. Beneficiaris
  
Seran beneficiaris d'estes subvencions les agrupacions per a tractaments integrats en agricultura (ATRIA) que posseïsquen les condicions especificades en l'article 6 de l'Orde de 17 de novembre de 1989 esmentada.
  
Respecte a això, la superfície mínima que constituïsca l'agrupació, segons el cultiu principal, serà de:
  
Cítrics, 50 ha; fruiters de regadiu, 50 ha (5 ha de secà equivaldran a 1 de regadiu); raïm de vinificació, 200 ha; raïm de taula, 50 ha; hortalisses ornamentals a l'aire lliure, 20 ha; hortalisses i ornamentals hivernacle, 5 ha; arròs, 100 ha; oliverar, 200 ha.
  
Article 3. Despeses auxiliables
  
Els despeses auxiliables seran les establides en l'article 7é, apartats a i c de l'Orde de 17 de novembre de 1989.
  
La quantia anual màxima de subvenció dels costos laborals corresponent al personal tècnic contractat per l'ATRIA, per a dirigir la lluita comuna contra les plagues en els cultius agrupats, en funció de les característiques del cultiu i la duració del seu cicle, és la següent:
  
Esta subvenció podrà concedir-se amb el límit de cinc anys consecutius.
  
En cas que la contractació del tècnic es realitze a temps parcial o per períodes inferiors als indicats en l'anterior quadre, es disminuirà proporcionalment l'import de l'ajuda.
  
La quantia màxima d'ajuda per adquisició de productes fitosanitaris que poden aportar una innovació i millora en l'aplicació de les tècniques de la lluita integrada és de 751,27 euros.
  
Article 4. Finançament
  
El finançament de les ajudes previstes en la present orde s'efectuarà a càrrec de la partida pressupostària 92.01.67.106.809.74.2, línia de subvenció T1704.
  
Estes ajudes estan finançades al 100% amb fons procedents del MAPA.
  
Article 5. Presentació de sol·licituds
  
1. La sol·licitud es presentarà al Registre General de la Conselleria d'Agricultura, Pesca i Alimentació o per qualsevol altre mitjà dels que s'establixen en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. La sol·licitud anirà acompanyarà de la documentació següent:
  
2.1. ATRIA que sol·liciten per primera vegada la subvenció.
  
a) Acta de constitució de l'ATRIA amb la composició de la junta rectora (president, tresorer i secretari), amb nomenament d'un representant o apoderat únic de l'agrupació, amb poder suficient per complir les obligacions que com a beneficiari corresponen a l'agrupació (ap. 3, article 11, de la Llei 38/2003, de 17 de novembre, General de subvencions). Este representant podrà ser qualsevol dels membres de la junta rectora.
  
b) Els estatuts de l'ATRIA, on constaran els requisits de l'article 6 de l'orde esmentada.
  
c) El compromís de presentar el contracte laboral amb un tècnic que dirigirà la lluita contra els agents nocius dels vegetals en els cultius agrupats en l'ATRIA.
  
S'indicarà, la categoria laboral, les hores de treball mensuals i el període de contractació anual. Titulació del tècnic que haurà de complir els requisits establits l'apartat 1 de l'article 2 de la Llei 43/2002, de 20 de novembre, de Sanitat Vegetal).
  
d) En cas que l'ATRIA es constituïsca en l'àmbit d'una entitat cooperativa, SAT, etc., serà esta la que formalitzarà el contracte laboral indicat en l'apartat anterior, i presentarà un certificat de l'entitat mateixa acceptant la constitució al seu si de l'ATRIA i el compromís de complir les obligacions que figuren en l'Orde de 17 de novembre de 1989, del MAPA.
  
e) Relació nominal dels socis que s'integraran en l'ATRIA, juntament amb les superfícies per cultius de cada un d'ells, que seran ateses pel tècnic corresponent, amb identificació de l'espècie cultivada i la identificació de la parcel·la.
  
f) Memòria sobre les actuacions a realitzar i el seu cost.
  
g) Declaració responsable de no estar sotmés a les prohibicions per a obtindre la condició de beneficiari assenyalades en els apartats 2 i 3 de l'article 13 de la Llei 38/2003, de 17 de novembre.
  
h) Documentació que acredite les circumstàncies que es vulga que es tinguen en compte en la valoració de les sol·licituds.
  
2.2. ATRIA que ja hagen estat auxiliades l'any anterior:
  
a) Compromís de mantindre contracte laboral amb tècnic que dirigirà la lluita contra agents nocius.
  
b) Relació d'altes i baixes, respecte a allò que declara l'any anterior, dels socis i les parcel·les que integren l'ATRIA, superfícies de cultiu que aporta cada un d'ells, amb identificació del la superfície cultivada i número de parcel·la.
  
c) Memòria sobre les actuacions a realitzar i els seus costs.
  
d) Declaració responsable de no estar sotmés a les prohibicions per a obtindre la condició de beneficiari assenyalades en els apartats 2 i 3 de l'article 13 de la Llei 38/2003, de 17 de novembre.
  
e) Documentació que acredite les circumstàncies que es vulga que es tinguen en compte en la valoració de les sol·licituds.
  
La presentació de la sol·licitud per part del beneficiari comportarà l'autorització a l'òrgan gestor per a demanar els certificats de trobar-se al corrent en el compliment de les obligacions tributàries (AEAT i Generalitat Valenciana) i davant la Seguretat Social.
  
3. Termini de sol·licitud.
  
El termini per a presentar les sol·licituds finalitzarà el 31 de desembre de l'any anterior a l'anualitat a subvencionar.
  
Article 6. Procediment de tramitació i resolució de l'ajuda
  
La instrucció dels expedients de subvenció correspondrà al director general d'Investigació i Innovació Agrària i Ramaderia, que examinarà el compliment, per part dels sol·licitants, de les condicions exigides per la present orde en relació amb l'esmentada Orde del MAPA, de 17 de novembre de 1989, per la qual s'establix un programa de promoció de la lluita integrada contra les plagues dels diferents cultius a través de les agrupacions per a tractaments integrats en agricultura (ATRIA), que remetrà a l'òrgan col·legiat les sol·licituds.
  
En cas d'insuficiència de crèdit les sol·licituds seran avaluades i ordenades segons els criteris següents:
  
- ATRIA que han sigut subvencionades l'any anterior.
  
- Altres ATRIA de nova creació.
  
Dins de cada un d'estos grups tindran prioritat les que contracten un tècnic que reunisca les característiques que figuren en l'article 8 de l'Orde del MAPA, de 17 de novembre de 1989.
  
Finalment, una vegada aplicats els criteris anteriors s'atendran per orde del número de registre d'entrada.
  
L'òrgan col·legiat compost pel cap de l'Àrea d'Innovació Agrària, el cap del Servici de Sanitat Vegetal i els caps de Secció de Sanitat i Certificació Vegetal d'Alacant i Castelló; una vegada avaluades les sol·licituds, formularà la proposta de resolució al conseller d'Agricultura, Pesca i Alimentació, que concedirà o denegarà les ajudes.
  
El termini màxim de resolució i notificació de les resolucions serà de sis mesos des de la finalització del termini de presentació de les sol·licituds
  
Transcorregut este termini sense que s'haja dictat una resolució expressa, les peticions s'entendran desestimades.
  
Article 7. Modificació
  
Tota alteració de les condicions tingudes en compte per a la concessió de la subvenció i en tot cas, l'obtenció concurrent de subvencions o ajudes atorgades per altres administracions públiques o ens públics o privats, nacionals o internacionals, podrà produir la modificació de l'orde de concessió.
  
L'import de la subvenció s'ajustarà als límits establits en l'article 7 de l'Orde de 17 de novembre de 1989, pel qual s'establix un programa de promoció de la lluita integrada contra les plagues dels diferents cultius a través de les agrupacions per a tractaments integrats en agricultura ATRIA i l'Orde comunicada de 22 d'abril de 1993.
  
L'import de la subvenció en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, nacionals o internacionals, supere el cost de l'activitat a desenrotllar pel beneficiari.
  
Article 8. Obligacions dels beneficiaris
  
Els beneficiaris estan obligats a realitzar les accions establides en l'article 14 de la Llei 38/2003, de 17 de novembre.
  
Article 9. Justificació de les despeses i pagaments
  
El pagament de la subvenció anual corresponent s'efectuarà a l'ATRIA amb justificació prèvia de les despeses efectuades per a la qual cosa estarà obligada a acreditar la realització de l'activitat objecte de subvenció abans del dia 30 de novembre mitjançant l'aportació de la documentació que s'indica:
  
- Memòria, redactada pel tècnic, on figure la problemàtica succeïda pel que fa a les plagues i malalties del cultiu i a les actuacions realitzades per a previndre-les i combatre-les, incloent un estudi econòmic dels costos de les actuacions en els cultius.
  
- Compte justificatiu (art. 30 Llei de Subvencions), que incloga declaració de les activitats realitzades que han sigut finançades amb la subvenció i amb altres fons i el seu cost, amb el desglossament de cada una de les despeses incorregudes, junt amb els justificants de les despeses (factures, contracte laboral del tècnic, TC-1 i TC-2 i nòmines) i el seu pagament.
  
Article10. Responsabilitat i règim sancionador
  
Els beneficiaris de les subvencions quedaran sotmesos a les responsabilitats i règim sancionador que sobre infraccions administratives en matèria establix la Llei d'Hisenda Pública de la Generalitat Valenciana i la Llei 38 de 2003 de 17 de novembre, General de Subvencions.
  
DISPOSICIÓ ADDICIONAL
  
Es faculta el director general d'Investigació i Innovació Agrària i Ramaderia, per a dictar les resolucions que estime oportunes en desplegament i execució de l'orde en qüestió.
  
DISPOSICIONS TRANSITÒRIES
  
Primera
  
No s'aplicarà a les ATRIA que hagen començat la seua activitat amb anterioritat a l'entrada en vigor de la present orde, l'apartat 2.1c, l'article 5, en relació a l'obligació de la titulació del tècnic seguint per a estes el criteri de la normativa anterior.
  
Segona
  
Per a les ATRIA que es concedisquen per a l'any 2005 no s'aplicarà el termini de justificació de les despeses i realització de l'activitat establit en l'article 9 podent presentar la documentació fins al 30 de gener de 2006.
  
Tercera
  
La quantia destinada a estes ajudes l'any 2005 és de 350.000,00 euros.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 7 de desembre de 2005
  
El conseller d'Agricultura, Pesca i Alimentació,